ເກົາຫຼີເໜືອ ພ້ອມແລ້ວ ທີ່ຈະທົດລອງ ອາວຸດ ນີວເຄລຍ
ພາບຖ່າຍ ຈາກດາວທຽມສະແດງໃຫ້ເຫັນວ່າ ການທົດລອງດັ່ງກ່າວ ສາມາດທີ່ຈະມີຂຶ້ນໄດ້ ພາຍໃນບໍ່ເທົ່າໃດອາທິດຂ້າງໜ້ານີ້ ຖ້າຫາກລັດຖະບານກຸງພຽງຢາງ ມີຄໍາສັ່ງອອກມາ.
ສະຖາບັນຄົ້ນຄວ້າສະຫະລັດ ທີ່ໄດ້ອຸທິດຕົນແກ່ການວິເຄາະ ເກົາຫລີເໜືອເວົ້າວ່າ ສະຖານທີ່ນີວເຄລຍຂອງປະເທດດັ່ງກ່າວ ແມ່ນຢູ່ໃນສະພາບທີ່ກຽມພ້ອມຢ່າງສູງ ທີ່ຈະທຳການທົດລອງ ນີວເຄລຍອີກຄັ້ງນຶ່ງ ທ່ານ Joel Wit ຜູ້ສ້າງຕັ້ງເວັບໄຊ 38 North ເວົ້າວ່າ ພາບຖ່າຍ ຈາກດາວທຽມສະແດງໃຫ້ເຫັນວ່າ ການທົດລອງດັ່ງກ່າວ ສາ ມາດທີ່ຈະມີຂຶ້ນໄດ້ພາຍໃນບໍ່ເທົ່າໃດອາທິດຂ້າງໜ້ານີ້ຖ້າຫາກ ລັດຖະບານກຸງພຽງຢາງມີຄໍາສັ່ງອອກມາ ທ່ານກ່າວວ່າ: ທ່ານ Wit ເວົ້າວ່າ ພາບຈາກດາວທຽມ ທີ່ຖ່າຍໃນວັນທີ 4 ມັງກອນ ຍັງໄດ້ສະແດງໃຫ້ ເຫັນວ່າ ມີຊາວເກົາຫລີເໜືອຫລາຍຄົນ ໄດ້ພາກັນ ລຽນແຖວຢູ່ໃກ້ທາງເຂົ້າອຸໂມງທົດ ລອງທີ່ທ່ານເວົ້າວ່າ ອາດມີຄົນຍາມ ທີ່ຕິດອາວຸດຢືນຢູ່ທີ່ນັ້ນ ພ້ອມກັນນີ້ ຍັງມີລົດເມ ແລະພາຫານະອື່ນໆ ອີກຫລາຍຄັນ ຢູ່ໃນເຂດດັ່ງກ່າວ ຊຶ່ງທ່ານໃຫ້ຄໍາເຫັນວ່າ ມັນເປັນ ສະພາບທີ່ຜິດປົກກະຕິ ສຳລັບໃນລະດູໜາວ ເກົາຫລີເໜືອ ໄດ້ຂົ່ມຂູ່ທີ່ຈະທຳການທົດລອງອາວຸດນີວເຄລຍຄັ້ງທີ 3 ແລະຍິງຈະຫລວດ ຕື່ມອີກຫລາຍຄັ້ງ ເພື່ອເປັນການຕອບໂຕ້ຄືນລຸນຫຼັງ ທີ່ສະຫະປະຊາຊາດ ໄດ້ຮັບຜ່ານມະ ຕິສະບັບໃໝ່ ຢ່າງເປັນເອກະສັນກັນ ທີ່ຈະເພີ້ມທະວີການລົງໂທດຕໍ່ລັດຖະບານພຽງຢາງ ທີ່ຍັງສືບຕໍ່ດໍາເນີນການດ້ານອາວຸດນີວເຄລຍນັ້ນ ທ່ານ Wit ຍັງເວົ້າອີກວ່າ ນະໂຍບາຍສະຫະລັດຕໍ່ເກົາຫລີເໜືອໃນໄລ ຍະ 4 ປີຜ່ານມານີ້ ບໍ່ມີຜົນຫຍັງ ແລະກໍເວົ້າວ່າ ສະຫະລັດຕ້ອງໄດ້ປະເມີນຜົນຄືນອີກ ທ່ານໃຫ້ຄໍາເຫັນວ່າ ການດໍາເນີນຄວາມພະຍາຍາມທາງການທູດອາດຈະຊ່ວຍໄດ້